23. aprīlis

23. aprīlis ir gada 113. diena pēc Gregora kalendāra (114. diena garajā gadā). Līdz gada beigām ir atlikušas 252 dienas.

 Vārda dienas 
Georgs, Jurgita, Jurģis, Juris

 Notikumi 
 871. gads — Alfrēds Lielais tika kronēts par Anglijas karali.
 1661. gads — Čārlzs II kronēts par Anglijas un Īrijas karali.
 1919. gads — uz pirmo sēdi sanāca Igaunijas Satversmes sapulce.
 1920. gads — Ankarā atklāta Turcijas Lielā nacionālā asambleja.
 1935. gads — Polijā pieņemta jauna konstitūcija.
 1945. gads — Otrais pasaules karš: Trešā reiha reihsmaršals Hermanis Gērings nosūtīja Fīrera bunkurā esošajam Ādolfam Hitleram telegrammu, pieprasot nodot viņam varu valstī.
 1967. gads — PSRS palaists kosmosa kuģis Sojuz-1, kuru pilotēja Vladimirs Komarovs.
 1982. gads — izlaists mājas dators ZX Spectrum.
 1985. gads:
 notika PSKP CK Aprīļa plēnums, kurā paziņots par pārkārtošanās kursu valstī.
 Coca-Cola mainīja dzēriena formulu, izlaižot New Coke (pēc 1992. gada pazīstama kā Coca Cola II), tomēr cilvēku reakcija bija tik ļoti negatīva, ka iepriekšējās formulas dzēriens atgriezās atpakaļ tirdzniecībā mazāk kā pēc 3 mēnešiem.
 1990. gads — Namībija uzņemta ANO un Nāciju Sadraudzībā.
 1993. gads — Eritrejas iedzīvotāji nobalsoja par neatkarību no Etiopijas ANO pārraudzītajā referendumā.
 2001. gads — Intel izlaida procesoru Pentium 4.

 Dzimuši 
 1420. gads — Jirži no Podebradiem (Jiří z Poděbrad), Bohēmijas karalis (miris 1471. gadā)
 1720. gads — Viļņas gaons (ר' אליהו בן שלמה זלמן), Lietuvas rabīns (miris 1797. gadā)
 1791. gads — Džeimss Bjūkenens (James Buchanan), 15. ASV prezidents (miris 1868. gadā)
 1873. gads — Teodors Kerners (Theodor Körner), Austrijas prezidents (miris 1957. gadā)
 1858. gads — Makss Planks (Max Planck), vācu fiziķis (miris 1947. gadā)
 1880. gads — Tore Bloms (Tore Blom), zviedru vieglatlēts (miris 1961. gadā)
 1894. gads — Frenks Borzeigijs (Frank Borzage), ASV kinorežisors un aktieris (miris 1962. gadā)
 1897. gads — Lesters Pīrsons, (Lester Pearson), Kanādas politiķis (miris 1972. gadā)
 1902. gads — Pāvels Armands (Павел Арманд), PSRS kinorežisors (miris 1964. gadā)
 1927. gads — Ilze Indrāne, latviešu rakstniece (mirusi 2025. gadā)
 1941. gads — Rejs Tomlinsons (Ray Tomlinson), ASV programmētājs (miris 2016. gadā)
 1943. gads — Tonijs Espozito (Tony Esposito), kanādiešu hokeja vārtsargs (miris 2021. gadā)
 1949. gads — Juris Pavītols, latviešu mūziķis
 1950. gads — Irje Rantanens (Yrjö Rantanen), Somijas starptautiskais lielmeistars šahā (miris 2021. gadā)
 1952. gads — Imants Platais, latviešu astrofiziķis
 1956. gads — Māris Abiļevs, Latvijas grafiķis un austrumu cīņu meistars
 1957. gads — Patriks Ouržednīks (Patrik Ouředník), čehu un franču rakstnieks
 1961. gads — Pjerluidži Martīni (Pierluigi Martini), Itālijas autosportists
 1983. gads — Daniela Hantuhova (Daniela Hantuchová), slovāku tenisiste
 1983. gads — Taio Kruss (Taio Cruz), britu dziedātājs
 1984. gads — Aleksandra Kosteņuka (Александра Костенюк), krievu šahiste
 1986. gads — Svens Kramers (Sven Kramer), Nīderlandes ātrslidotājs
 1990. gads — Devs Patels (Dev Patel), indiešu izcelsmes britu aktieris
 1995. gads — Džidžī Hadida (Gigi Hadid), amerikāņu modele
 2018. gads — Velsas princis Luijs (Prince Louis of Wales), Apvienotās Karalistes karaļnama persona

 Miruši 
 303. gads (tradīcija) — Svētais Juris, svētais kristietībā (dzimis starp 275. un 281. gadu)
 1196. gads — Bēla III (III. Béla), Ungārijas karalis (dzimis 1148. gadā)
 1605. gads — Boriss Godunovs (Борис Годунов), Krievijas cars (dzimis ap 1551. gadu)
 1616. gads:
 (pēc v.s) Viljams Šekspīrs (William Shakespeare), angļu dzejnieks un dramaturgs (dzimis 1564. gadā)
 (pēc j.s) Migels de Servantess (Miguel de Cervantes), spāņu rakstnieks (dzimis 1547. gadā)
 1625. gads — Orānas Morics (Maurits van Oranje), nīderlandiešu politiķis (dzimis 1567. gadā)
 1850. gads — Viljams Vērdsverts (William Wordsworth), angļu dzejnieks (dzimis 1770. gadā)
 1851. gads — Mihails Lazarevs (Михаил Лазарев), krievu jūrasbraucējs (dzimis 1788. gadā)
 1934. gads — Kaštens Borkgrevinks (Carsten Borchgrevink), norvēģu polārpētnieks (dzimis 1864. gadā)
 1959. gads — Ernsts Felle (Ernst Felle), vācu airētājs, olimpiskās bronzas medaļas ieguvējs (dzimis 1876. gadā)
 1986. gads — Oto Prēmingers (Otto Preminger), amerikāņu kinorežisors (dzimis 1905. gadā)
 1992. gads — Šotodžits Rajs (সত্যজিত রায়), Bengālijas kinorežisors (dzimis 1921. gadā)
 1997. gads — Ivars Jānis Ķezbers, latviešu politiķis (dzimis 1944. gadā)
 2007. gads
 Boriss Jeļcins (Борис Ельцин), pirmais Krievijas prezidents (dzimis 1931. gadā)
 Dzintars Kļaviņš, latviešu pianists, mūzikas zinātnieks un pedagogs (dzimis 1928. gadā)
 2024. gads — Pāvils Johansons, latviešu dzejnieks un dziesminieks (dzimis 1947. gadā)

 Svētku un piemiņas dienas 
 Starptautiskā grāmatu diena
 Ūsiņi

Kategorija:Aprīlis